విదేశీ కరెన్సీ రాబడులపై ఒత్తిడి తప్పదు
ముంబై, అక్టోబరు 10: సాఫ్ట్‌వేర్‌ సేవల దిగ్గజం టిసిఎస్‌ తన రెండోత్రైమాసికంలో లాభాలు మందకొడిగా ఉండవచ్చని అంచనావేసింది. బ్యాంకింగ్‌, ఫైనాన్స్‌, బీమా రంగాలకు సంబంధిం చిన ప్రాజెక్టుల్లో జాప్యం, హెల్త్‌కేర్‌రంగపరంగా మంద గమనమే ఇందుకు కీలకమని చెపుతోంది. ముందు తాము ఈనెల 13వ తేదీ ఫలితాలను విడు దల చేస్తామని, తదనంతరం కంపెనీ ధోరణులను పరిశీలి స్తామని టిసిఎస్‌ బిఎస్‌ఇకి నివేదిక ఇచ్చింది. తమ కంపెనీ ఆర్థిక ఫలితాలే దేశీయ ఐటిరంగానికి దిక్సూచి అవుతాయని భావిస్తోంది. రెండో త్రైమా సికంలో డాలర్‌ రాబడులు 2.5 నుంచి 2.8శాతంగా ఉంటాయని, మార్జిన్‌ కూడా స్వల్పస్థాయిలోనే మెరుగు పడుతుందని కంపెనీ వివరించింది. గడచిన మూడు త్రైమాసికాలతో పోలిస్తే ఈసారి డాలర్‌ రాబడుల్లో స్వల్పంగా మాత్రమే వృద్ధి ఉంటుందని కంపెనీ వివరించింది. రెండో త్రైమాసికంలో క్రమా నుగతమైన వృద్ధిరేటుతో టిసిఎస్‌ 3.9శాతం, 4.6శాతంగా ఉంది. బ్రిటిష్‌పౌండ్‌ దెబ్బతినడం కూడా టిసిఎస్‌ రాబడులపై ప్రభావం చూపుతుందని, వీటికితోడు డాలర్‌రూపాయి, జపాన్‌యెన్‌ మారకం విలువలు కూడా కొంత కంపెనీపై ఒత్తిడి పెంచుతాయని అంచనా. వీటికి సంబంధించి 45 బేసిస్‌ పాయింట్లు మాత్రమే ఈ త్రైమాసికంలో మెరుగుదల కనిపిస్తుందని వీటికితోడు సహజంగానే వచ్చే వేతన పెంపు కూడా కొంత ఒత్తిడి పెంచుతుందని స్టాక్‌బ్రోకింగ్‌ సంస్థలు అంచనాలు వేస్తున్నాయి.